Langhus kirke

Langhus Kirke er en kirke som ligger på Langhus i Nordre Follo kommune, i Akershus (Viken fylke). Kirken ble bygget i 1975. Kirken er bygget i tegl og har 600 sitteplasser. Det er den største kirken i Follo

Arbeidet med kirken startet i 1956 men ble ikke realisert og fullført før i 1975.
Kirken ble bygget med tanke på å fungere som et samlingspunkt for andre aktiviteter enn bare gudstjenester. I kjelleretasjen ble det bygget mange grupperom og en stue. I starten holdt speidergruppa på Langhus til i lokalene, og kirken ble også brukt som skole en periode mens Vevelstadåsen skole ble bygget ut.

Langhus menighet
Langhus sogner til Langhus og Siggerud menighet, som ligger under Nordre Follo prosti i Borg bispedømme. Menigheten driver forskjellig arbeid som diakonitjeneste, Soulchildren-kor, voksenkor, barnekor og babysang, i tillegg til vanlig menighetsarbeid.
Per i dag (2016) er det Gunnvor Hovland som er sogneprest på Langhus, og Tom Egil Nordengen som er sogneprest på Siggerud.

Referanser

Eksterne lenker
 Langhus menighet
 Langhus kirke
 Kirkene i Ski 
 

Kirker i Nordre Follo kommune
Kirker i Nordre Follo prosti
Norske kirker fra 1975
Kulturminner i Nordre Follo